钦定古今图书集成/方舆汇编/职方典/第1488卷 > 澂江府祠庙考 通志
## 钦定古今图书集成/方舆汇编/职方典/第1488卷 > 澂江府祠庙考 通志

本府。〈河阳县附郭。〉

风云雷雨山川坛　：在府城北。

社稷坛　在府城西

郡厉坛　在府城西

城隍庙　在府治东北

文昌宫　在《玉笋书院》。

武安王庙　在府治东南。

龙泉神庙　一在盘龙冈麓，为西浦龙泉。一在缺摩山麓，为东浦龙泉。

土主庙　：在府城西北隅。州县俱有祀。

关索庙　在府西二十里关索岭上。传记未详。或云：索汉寿亭侯子，从武侯征南。凡凿山通道，多赖其力。其在寻甸者，称英烈侯，在江川者，称龙骧将军。按黔中安庄卫亦有关索岭，而碑记有忠顺之封，考其时系出于嘉靖朝中人之请。三者将何为是耶？《蜀志》称关公与子平同被难于临沮，子兴嗣，无所谓索也。而说者曰：“索即兴也。” 盖彝人呼父为索，关索者，犹关父也。或又曰：关索者，关锁也。以其音之讹而传会之。二者皆无所据，姑并存之，以备参稽云。

五灵庙　在府治西北一里，新兴江川皆祀之。东岳庙　在治东。

灵官庙　在县驿前

五显庙　在县治北二里。

蟠坤神庙　在蟠坤山。按《明一统志》：“在蟠坤山石岩中，庙久废。一日，庙址有马迹，大如碗，平之。次日愈多。土人复其庙。”

东浦龙神庙　：在阙摩山麓。季春月，邑人祭无虚日。

关帝庙　：在城南。每逢朔望日，府率官属行香。一在东街，一在西街，一在十里亭、一在右所、一在团营、一在鲁营、一在左所、一在梅玉村。各庙值诞辰，士民致祭。

龙青庙　在城西北八里宝花寺前。竹木阴翳，有泉涌出不竭，可以灌溉高阜田亩。六月朔日，士民往祭谢龙，盖农事已毕。俗谓《埋山歌》于此。游人集以千数，殊极一日畅遂之乐。

龙王庙　：在城西十五里抚仙湖岸。

五谷庙　：在城西十二里。六月朔日，神诞，邑人往祭，盖祈嘉禾丰稔云。

白井娘娘庙　：在城北里许。泉出色白。二月初二日，邑人致祭。

九子娘娘庙　在城东北一里，舞凤山右翼。二月初一日神诞。邑人祭者甚众，谓祈嗣多灵验云。一名“翠竹庵。”

城隍庙　在旧阳宗城东门内，邑人以时祭祀。关圣庙　在旧阳宗城南门内，邑人以时祭祀。《江川县》

“风云雷雨山川坛　” 在治南。

社稷坛　在治北

邑厉坛　在治东北

城隍庙　在治左

龙骧将军庙　在县北三十里。明成化间，有虎为患，太监钱能祷神获虎，因新其庙。

东岳庙　在治东

新兴州

风云雷雨山川坛　在州南一里武侯祠北。明洪武元年，置山川坛。六年，定风云雷雨及境内山川城隍三主，共为一坛。

社稷坛　在州西半里中古城，明洪武元年置。郡厉坛　在北郊，明洪武二年立。

城隍庙　在治西。明洪武二年，令有司祀城隍。

仍前代礼，府封“威灵公” ，州封“灵佑侯” ，县封“显佑伯” ，三年改今称。成化十一年知州马琛修，弘治十六年知州邓骏增修。一在《普舍城》。

关帝庙　在州西关。一在普舍城，一在研和城。文昌宫　在文庙右，康熙五十一年，知州任中宜建。一在普舍城，一在研和东山，一在州北二十里北山。

魁星阁　：在文庙左。康熙五十年，知州任中宜建。

武侯祠　在州南一里山川坛南，知州杨杰建，岁六月二十五日祭之。

东岳庙　在治东。弘治十六年，知州邓骏重修。土主庙　在州北十里。土主、屯主西北及东方水利，岁自元日至二月望日，巡游城乡，以次迎赛。西南不及水利者不祭。官司于二月初八日迎祭，于十五日安神。长老传明黔国公征麓川神，显灵赞功，重构华宇，题“囋陀啒哆大德尊者” 木主，至今存云。一在研和，称大黑天神。

龙王庙　：一在州西十五里黑龙潭，二月十八日祭。一在州西北十七里九龙池，二月十九日祭。一在州东北二十五里白龙潭，三月初一日祭。

关索庙　一在州东北三里，一在州北二十七里。

五灵庙　在治东，东岳庙内。

马王庙　在治东北

景贤祠　在州文庙内

路南州

风云雷雨山川坛　在州城南。

社稷坛　在州城西

郡厉坛　在州城北

文昌宫　在文庙右

魁星阁　在文庙左

关圣庙　在州城南

城隍庙　在州北门

忠节祠　在州南城

邹公祠　在州城西

虚宁祠　在州治东数里黑龙潭。

白龙潭　：在州治东北。

土主庙　在民和乡，祈嗣最灵。

东岳庙　在州东大屯

西岳庙　在州南板桥